মুক্তিযোদ্ধাদের কল্যাণে বর্তমান সরকারের গৃহীত নানা উদ্যোগের কথা উল্লেখ করে ভারত প্রত্যাগত শরণার্থী বিষয়ক টাস্কফোর্সের চেয়ারম্যান কুজেন্দ্র লাল ত্রিপুরা এমপি বলেছেন, প্রধানমন্ত্রী শেখ হাসিনা স্বাধীন মুক্তিযুদ্ধের চেতনার লালন করেন বলেই মুক্তিযোদ্ধারা আজ দেশের সুর্য্য সন্তান হিসেবে স্বীকৃত, সম্মানিত। বতর্মান সরকারের উন্নয়নের ধারা অব্যাহত রাখার জন্য আগামী জাতীয় নির্বাচনে শেখ হাসিনা মনোনীত প্রার্থীকে বিজয়ী করে শেখ হাসিনাকে আবারো ক্ষমতায় আনতে বীরমুক্তিযোদ্ধাসহ নেতাকর্মীদেরকে ঐক্যবদ্ধভাবে কাজ করার আহবান জানান তিনি।